Web content management system

Web content management system (ďalšie názvy pozri nižšie), skr. WCMS, je content management system na tvorbu webového sídla (website). 

 Ďalšie názvy 
Vyskytujú sa nasledujúce slovenské ekvivalenty:
 webový systém riadenia obsahu, systém riadenia webového obsahu, systém riadenia obsahu webových stránok/webstránok
 systém na riadenie obsahu webu, systém na riadenie webového obsahu, systém na riadenie obsahu webových stránok/webstránok
 webový systém na správu obsahu, systém na správu obsahu webu, systém na správu webového obsahu, systém na správu obsahu webových stránok/webstránok
 webový systém správy obsahu, systém správy obsahu webu, systém správy webového obsahu, systém správy obsahu webovej stránky/webstránky
 nepresne:
 webový redakčný systém, redakčný systém pre webové stránky/webstránky, internetový redakčný systém
 webový publikačný systém, internetový publikačný systém
 teoreticky aj kombinácie prívlastkov webový…/…webu a pod. so všetkými ostatnými názvami uvedenými v článku systém manažérstva obsahu (napr. webový systém manažérstva obsahu)
 všetky názvy uvedené v článku systém manažérstva obsahu bez úprav (t. j. systém manažérstva obsahu, content management system, systém správy obsahu, redakčný systém atď.)

 Charakteristika 
Podstatou práce v redakčnom systéme je tvorba obsahu, ktorý je oddelený od dizajnu a funkcionality (sú dané na základe špeciálnych šablón) stránky. Obsahová zmena si nevynúti zmenu dizajnu alebo opravu ostatných informácií. Vďaka redakčnému systému má používateľ možnosť meniť obsah stránok a nemusí pritom ovládať programovací alebo skriptovací jazyk. Každý výrobca ponúka možnosť viacerých modulov, ktoré si používateľ podľa svojich potrieb a požiadaviek zakúpi. Náklady investované do redakčného systému sa vrátia vďaka nižším nákladom na údržbu a vytváranie podstránok a vzniká priestor pre ďalšie úspory (lepšie a lacnejšie využitie disponibilných zdrojov). 

Požiadavky na redakčný systém zahŕňajú nasledovné:
 funkcie vyhľadávania, ktoré sú pre návštevníkov webu veľmi dôležité,
 prispôsobenie individuálnym požiadavkám používateľa (personalizácia), aby sa podľa požiadaviek a potrieb mohol používateľ dostať čo najrýchlejšie k informáciám pre neho najžiadanejším,
 možnosť viacerých jazykových variantov,
 archivácia verzií obsahu, pre prípad, že by bolo potrebné vrátiť sa k staršej verzii.

 Moduly pre WCMS 
Väčšina WCMS ponúka okrem bežných funkcií obsiahnutých v základnej verzii programu tzv. moduly. Moduly sú časti WCMS, o ktoré sa dá rozšíriť základná verzia. Medzi moduly, o ktoré sa dá rozšíriť väčšina WCMS, patria napríklad: 
 katalóg (produktov)
 kalendár
 e-shop
 rezervácie
 elektronický formulár
 registrácia
 mailinglist
 štatistiky

Moduly o ktoré sa dajú rozšíriť základné verzie WCMS sa dajú rozdeliť do niekoľkých kategórií podľa toho, aký účel v rámci WCMS systému spĺňajú:

 Business moduly 
Medzi business moduly patria komponenty, ktoré súvisia s e-commerce (podnikaním prostredníctvom internetu). Patria medzi ne napríklad: 
 e-shop
 sklad
 manažér projektov
 e-mail (webmail)
 poštový archív

 Komunitné moduly 
Prostredníctvom komunitných modulov sa spájajú a komunikujú väčšie komunity ľudí. Patria medzi ne napríklad: 
 fórum
 hodnotenia a ankety
 chat

 Marketingové moduly 
Medzi marketingové moduly patria nástroje na správu reklamy na Vašich stránkach ako aj na komunikáciu s Vašimi zákazníkmi:
 newsletter
 mailinglist
 manažér bannerov
 hodnotenia a ankety
 webkamera

Kategória:Internet